Հիշեցնենք, որ ընդամենը շաբաթներ առաջ պաշտպանության նախարար Վիգեն Սարգսյանը ֆեյսբուքում քաղաքացիներից գումար էր խնդրում վիրավորված զինծառայող Ալբերտ Դալլաքյանի վիրահատությունը արտերկրում իրականացնելու համար։ Վիրահատության համար պահանջվում էր 45 հազար դոլլար, որը եթե փոխակերպենք ՀՀ դրամի, ապա կստանանք մոտ 21 միլիոն դրամ։ Իսկ 7 միլոն դրամը, եթե վերածենք դոլլարի, ապա կստացվի 14․600 դոլլար։ Այսինքն՝ եթե նախարարությունները մի փոքր ավելի զուսպ, 30 տոկոս աղքատություն ունեցող երկրին պատշաճող կորպորատիվներ կազմակերպեին, իսկ Վիգեն Սարգսյանը զսպեր իր գերատեսչության «ռոմանտիկ ծաղկատենչությունը« ապա ամենևին էլ դրամահավաք կազմակերպելու անհրաժեշտություն չէր առաջանա և պետությունը հնարավորություն կունենար իր քաղաքացիական պարտքն իրականացրած զինծառայողի կարիքները հոգալ ավելի արժանապատիվ պայմաններում։ Նշենք, որ դա պետության պարտավորությունն է։